URDHËR
Nr. 644, datë 3.7.2025

PËR DISA MASA MBROJTËSE NDAJ SËMUNDJES SË PSEUDOPESTIT TË SHPENDËVE, TË SHFAQUR NË SHTETIN E POLONISË

 Në mbështetje të pikës 4, të nenit 102 të Kushtetutës dhe pikës 1, të nenit 43, të ligjit nr. 10465, datë 29.9.2011, “Për shërbimin veterinar në Republikën e Shqipërisë”, i ndryshuar,

URDHËROJ:

1. Ndalimin e importit dhe tranzitimit nga zonat e përcaktuara në pikën 2 të këtij urdhri për në territorin e Republikës së Shqipërisë, të:

a) shpendëve të gjallë shtëpiakë;

b) zogjve 24-orësh;

c) mishit të freskët;

ç) materialit biologjik të shpendëve të pashoqëruar me test diagnostik PCR-je të kryer 14 ditë përpara mbledhjes, që vërteton mosprezencën e virusit;

d) vezëve dhe produkteve të vezëve të shpendëve, ku nuk është siguruar shkatërrimi i virusit të pseudopestit, përkatësisht në vezën e plotë nuk është bërë trajtimi në temperaturën 55oC në 2,521 sekonda, në vezën e lëngshme nuk është bërë trajtimi në 55oC në 2,278 sekonda, në të verdhën e vezës me 10% kriposje nuk është bërë trajtimi me temperaturë 55oC në 176 sekonda dhe në të bardhën e vezës së tharë nuk është bërë trajtimi në temperaturën 57oC në 50.4 orë;

dh) produkteve të mishit të shpendëve të patrajtuar termikisht përkatësisht:

i. 65oC në 39.8 sekonda;

ii. 70oC në 3.6 sekonda;

iii. 74oC në 0.5 sekonda;

iv. 80oC në 0.03 sekonda;

e) nënprodukteve të shpendëve të patrajtuar termikisht.

2. Zonat e prekura me sëmundjen e pseudopestit të shpendëve, të shfaqur në shtetin e Polonisë, janë sipas tabelës së mëposhtme:

	Nr.
	Ndarja administrative 
e nivelit 1
	Ndarja administrative 

e nivelit 2
	*Ndarja administrative
e nivelit 3

	1
	Małopolskie
	Brzesko
	Czchów*

	2
	Śląskie
	Gliwice (City)
	Gliwice*

	3
	Podlaskie
	Siemiatycze
	Nurzec-Stacja*

	4
	Podlaskie
	Białystok
	Łapy*

	5
	Małopolskie
	Tarnów
	Wojnicz*

	6
	Kujawsko-Pomorskie
	Toruń
	Chełmża (rural)*

	7
	Małopolskie
	Bochnia
	Bochnia*

	8
	Podkarpackie
	Przemyśl
	Krasiczyn*

	9
	Warmińsko-Mazurskie
	Działdowo
	Iłowo-Osada*

	10
	Podlaskie
	Białystok
	Supraśl*

	11
	Lubelskie
	Łęczna
	Ludwin*

	12
	Pomorskie
	Nowy Dwór Gdański
	Ostaszewo*

	13
	Świętokrzyskie
	Jędrzejów
	Sędziszów*

	14
	Mazowieckie
	Wołomin
	Tłuszcz*

	15
	Podkarpackie
	Przemyśl
	Stubno*

	16
	Małopolskie
	Bochnia
	Nowy Wiśnicz*

	17
	Świętokrzyskie
	Staszów
	Staszów*

	18
	Podkarpackie
	Przemyśl
	Medyka*

	19
	Pomorskie
	Malbork
	Miłoradz*

	20
	Świętokrzyskie
	Kielce
	Mniów*

	21
	Mazowieckie
	Żuromin
	Bieżuń*

	22
	Łódzkie
	Piotrków
	Wolbórz*

	23
	Łódzkie
	Rawa
	Rawa Mazowiecka (rural)*

	24
	Pomorskie
	Kartuzy
	Sierakowice*


Shënim. Simboli (*) nënkupton zonën e infektuar që bllokohet.

3. Importi dhe tranzitimi i shpendëve të gjallë shtëpiakë, zogjve 24-orësh, mishit të freskët, materialit biologjik, vezëve dhe produkteve të vezëve, produkteve të mishit të shpendëve dhe nënprodukteve të shpendëve, lejohet nga zona dhe kompartamente të shtetit të Polonisë, të cilat nuk kanë pasur njoftim të sëmundjes së pseudopestit të shpendëve për 12 muajt e fundit.

4. Certifikata veterinare garanton origjinën e ngarkesës së ardhur.

5. Autoriteti Kombëtar i Ushqimit informon rregullisht Drejtorinë e Përgjithshme të Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit, dhe Autoritetin Kombëtar të Veterinarisë dhe Mbrojtjes së Bimëve, për çdo ngarkesë të shpendëve të gjallë shtëpiakë, zogjve 24-orësh, mishit të freskët, materialit biologjik, vezëve dhe produkteve të vezëve, produkteve të mishit të shpendëve dhe nënprodukteve të shpendëve që vijnë nga zonat e sipërcituara në pikën 2.

6. Urdhri nr. 548, datë 30.5.2025, “Për disa masa mbrojtëse ndaj sëmundjes së pseudopestit, të shfaqur në shtetin e Polonisë”, shfuqizohet.

7. Për zbatimin e këtij urdhri ngarkohen Drejtoria e Përgjithshme e Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit, Drejtoria e Politikave Veterinare, Autoriteti Kombëtar i Veterinarisë dhe Mbrojtjes së Bimëve dhe Autoriteti Kombëtar i Ushqimit.
Ky urdhër hyn në fuqi menjëherë dhe botohet në Fletoren Zyrtare.

MINISTËR I BUJQËSISË DHE ZHVILLIMIT RURAL

